b'\n_START_ARTICLE_\nFormel 1-sesongen 1959\n_START_SECTION_\nOppsummering av sesongen\n_START_PARAGRAPH_\nVanwall-teamet, som \xc3\xa5ret f\xc3\xb8r vant det aller f\xc3\xb8rste konstrukt\xc3\xb8rmesterskapet, valgte f\xc3\xb8r 1959-sesongen \xc3\xa5 trekke seg fra Formel 1. Beslutningen kom visstnok som et resultat av de mange d\xc3\xb8dsfallene i sporten forrige \xc3\xa5r, blant andre regjerende mester Mike Hawthorn. Dette etterlot Ferrari som det eneste teamet i mesterskapet som hadde vunnet et l\xc3\xb8p. Den britiske dominansen skulle imidlertid fortsette med Coopers revolusjonerende biler med bakmonterte motorer. Cooper-bilene ble drevet av en kompakt 2,5 liters Coventry Climax-motor, og med sj\xc3\xa5f\xc3\xb8rene Jack Brabham, Stirling Moss og Bruce McLaren vant de fem l\xc3\xb8p. Ferraris Tony Brooks vant to l\xc3\xb8p, og et l\xc3\xb8p ble vunnet av BRM med svenske Jo Bonnier bak rattet._NEWLINE_Tysklands Grand Prix ble for andre gang holdt p\xc3\xa5 den sv\xc3\xa6rt raske AVUS-banen, hvor Ferraris Jean Behra omkom under et sportsvognsl\xc3\xb8p uten tilknytning til F1._NEWLINE_F\xc3\xb8r det siste l\xc3\xb8pet p\xc3\xa5 Sebring, som ogs\xc3\xa5 var det aller f\xc3\xb8rste USAs Grand Prix, sto kampen om f\xc3\xb8rermesterskapet mellom Ferraris Tony Brooks og Coopers Stirling Moss og Jack Brabham. Moss m\xc3\xa5tte bryte og ledelsen i l\xc3\xb8pet gikk til Brabham. Brabham gikk tom for drivstoff p\xc3\xa5 siste runde men dyttet bilen sin over m\xc3\xa5llinja til en fjerdeplass. Ettersom Brooks bare klarte en tredjeplass ble Brabham dermed den f\xc3\xb8rste australske verdensmesteren, mens Cooper tok konstrukt\xc3\xb8rtittelen.'